Materiál predkladaný na 2/12 zasadnutie
Dozornej rady Sociálnej poisťovne
konané dňa 24. apríla 2012

10

Návrh postupu
NA PRENÁJOM NEbytových priestorov v Sociálnej poisťovni, pobočka POPRAD

Dôvod predloženia:                                        Materiál obsahuje:

v súlade s ustanovením § 13 ods. 1), písm. h) zákona  č.  176/2004 Z. z. o nakladaní s majetkom verejnoprávnych inštitúcií v znení  neskorších predpisov	

                                                                             

Materiál predkladá:
		
Ing. Ľuboš Lopatka, PhD.
generálny riaditeľ Sociálnej poisťovne

1.	Návrh uznesenia Dozornej rady Sociálnej poisťovne

2.	Predkladaciu správu

3.	Návrh postupu na prenájom nebytových priestorov v Sociálnej poisťovni, pobočka v Poprade

4.	Prílohy:
- Zmluva o nájme nebytových
  priestorov PP-105768/2011
  z 1.7.2011
- nákres umiestnenia automatu

Návrh uznesenia
Dozornej rady Sociálnej poisťovne 

Dozorná rada Sociálnej poisťovne

a)	berie na vedomie 
návrh postupu na prenájom nebytových priestoroch v Sociálnej poisťovni, pobočka Poprad,

b)	súhlasí
s návrhom prenechať nebytový priestor v Sociálnej poisťovni, pobočka Poprad, do nájmu na dobu neurčitú.

 

      
        Predkladacia správa

	Návrh postupu na prenechanie nebytového priestoru o rozlohe 1 m2 v Sociálnej poisťovni, pobočka Poprad do nájmu sa predkladá na rokovanie Dozornej rady Sociálnej poisťovne ako iniciatívny materiál z dôvodu, že 
•	 v Sociálnej poisťovni, pobočka Poprad sa nachádza nebytový priestor, ktorý táto pobočka nevyužívajú na plnenie svojich úloh,
•	ide o riešenie s finančným dopadom v prospech Sociálnej poisťovne,
•	na nájom nehnuteľnej veci na čas dlhší ako jeden rok alebo na neurčitý čas
je podľa zákona č. 176/2004 Z. z. o nakladaní s majetkom verejnoprávnych inštitúcií potrebný predchádzajúci písomný súhlas Dozornej rady Sociálnej poisťovne.
Účelom predkladaného materiálu je prenechať nebytový priestor v Sociálnej poisťovni, pobočka Poprad do nájmu na dobu neurčitú spoločnosti Kávomaty, s.r.o., Kežmarok, s ktorou má pobočka v súčasnosti uzatvorenú zmluvu o nájme nebytových priestorov č. PP-107568/2011 na dobu určitú, od 1. júla 2011 
do 31.mája 2012.

Návrh postupu
na prenechanie nebytového priestoru v Sociálnej poisťovni, pobočka Poprad

	Sociálna poisťovňa je oprávnená dočasne nepotrebný majetok prenechať
do nájmu v súlade so zákonom č. 176/2004 Z. z. o nakladaní s majetkom verejnoprávnych inštitúcií. Za dočasne nepotrebný majetok sa na účely tohto zákona považuje majetok, ktorý verejnoprávnej inštitúcii prechodne neslúži na plnenie jej úloh. Podmienky nájmu dohodnuté v zmluve o nájme musia byť v súlade s týmto zákonom nasledovné:
-	nájomné musí byť dohodnuté také, za aké sa v tom čase a na tom mieste      obvykle prenecháva do nájmu na dohodnutý účel taká alebo porovnateľná nehnuteľnosť,
-	nájomca nie je oprávnený prenechať majetok verejnoprávnej inštitúcie 
do nájmu, podnájmu alebo výpožičky,
-	nájomca nemá prednostné právo na kúpu prenajatej veci,
-	nájomca nie je oprávnený zriadiť na majetok verejnoprávnej inštitúcie záložné právo, vecné bremeno ani ho inak zaťažiť,
-	verejnoprávna inštitúcia nie je oprávnená dohodnúť v nájomnej zmluve zmluvnú pokutu v jej neprospech,
-	nájomca je oprávnený užívať prenajatú vec len na účel, spôsobom a v rozsahu dohodnutom v nájomnej zmluve, 
-	nájomca je oprávnený požadovať úhradu nákladov spojených so zmenou veci len vtedy, ak verejnoprávna inštitúcia dala predchádzajúci písomný súhlas
na zmenu veci a zaviazala sa súčasne uhradiť tieto náklady. 

          Na nájom nehnuteľnej veci na čas dlhší ako jeden rok alebo na neurčitý čas
je potrebný predchádzajúci písomný súhlas Dozornej rady Sociálnej poisťovne v súlade s § 13 zákona č. č. 176/2004 Z. z., inak je právny úkon neplatný. 
Sociálna poisťovňa po udelení súhlasu Dozornej rady prenechá nebytový priestor v Sociálnej poisťovni, pobočka Poprad do nájmu spoločnosti Kávomaty, s.r.o., Kežmarok a to zmluvou o nájme nebytových priestorov podľa § 119/1990 Zb. o nájme a podnájme nebytových priestorov v znení neskorších predpisov a  § 663 a nasl. Občianskeho zákonníka, na dobu neurčitú, za rovnakých podmienok ako sú dohodnuté v zmluve č. PP-105768/2011, ktorá je platná do 31. mája 2012. 
Sociálna poisťovňa, pobočka Poprad dosiahla z tejto zmluvy príjem vo výške 61,60 EUR. Predpokladaný ročný príjem by bol vo výške 105,60 EUR. Výška nájomného za 1 m2 bude dohodnutá na 3,00 EUR mesačne, výška zálohových platieb za služby spojené s nájmom 5,80 EUR mesačne. 

                                   Návrh na riešenie

Keďže v administratívnej budove Sociálnej poisťovne, pobočka Poprad
sa nachádza nebytový priestor, ktorý pobočka nevyužíva, navrhuje sa súhlasiť s prenechaním nebytového priestoru do nájmu tretej osobe – spoločnosti Kávomaty, s.r.o., Kežmarok na dobu neurčitú.